800 മീറ്ററിന് പുറമെ 1500 മീറ്ററിലും നീന്തല് കുളത്തില് അമേരിക്കക്ക് സ്വര്ണം സമ്മാനിച്ചു റോബര്ട്ട് ഫിങ്ക് ഫ്രീസ്റ്റൈല് ദീര്ഘദൂര നീന്തലില് അമേരിക്കന് ആധിപത്യത്തിനു അടിവരയിട്ടു റോബര്ട്ട് ഫിങ്ക്. 800 മീറ്ററില് അവസാന നിമിഷം സ്വര്ണം നീന്തിയെടുത്ത താരം പക്ഷെ ഇത്തവണ 1500 മീറ്ററില് ഏതാണ്ട് ആധിപത്യതോടെയാണ് സ്വര്ണം നീന്തിയെടുത്തത്. ഇന്ന് അമേരിക്ക നീന്തലില് നേടുന്ന മറ്റൊരു സ്വര്ണം കൂടിയായി ഇത്. നീന്തലില് ഏറ്റവും ബുദ്ധിമുട്ടുള്ള 1500 മീറ്ററില് 14 മിനിറ്റ് 39.65 സെക്കന്റില് ആണ് ഫിങ്ക് നീന്തല് പൂര്ത്തിയാക്കിയത്. ഉക്രൈന് താരം മിഖാലിയോ റോമന്ചുക് ആണ് ഈ ഇനത്തില് വെള്ളി മെഡല് നേടിയത്. അതേസമയം ജര്മ്മനിയുടെ ഫ്ലോറന് വെല്ബ്രോക്ക് വെങ്കലവും നേടി.